คลายกังวลยูเครน! หุ้นสหรัฐปิดพุ่ง/น้ำมัน,ทองร่วงแรง
หุ้นดาวโจนส์ปิดพุ่ง 422.67 จุด ด้านราคาน้ำมันร่วงแรง 3.39 ดอลลาร์ ขณะที่ทองคำลบ 13.20 ดอลลาร์ ตลาดคลายกังวลสถานการณ์ในยูเครน
16 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 34,988.84 จุด เพิ่มขึ้น 422.67 จุด หรือ +1.22%, ดัชนี เอสแอนด์พี 500 ปิดที่ 4,471.07 จุด เพิ่มขึ้น 69.40 จุด หรือ +1.58% และดัชนี แนสแดค ปิดที่ 14,139.76 จุด เพิ่มขึ้น 348.84 จุด หรือ +2.53%ดัชนีดาวโจนส์ตลาดหุ้นนิวยอร์กปิดพุ่งขึ้นในที่15 ก.พ. โดยนักลงทุนได้กลับเข้าซื้อหุ้นเนื่องจากคลายความวิตกเกี่ยวกับสถานการณ์ตึงเครียดระหว่างรัสเซียและยูเครน หลังมีรายงานข่าวว่ารัสเซียได้ถอนทหารบางส่วนออกจากพื้นที่ชายแดนที่ติดกับยูเครนจากข่าวดังกล่าว ทำให้ สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม ลดลง 3.39 ดอลลาร์ ปิดที่ 92.07 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน ลดลง 3.20 ดอลลาร์ ปิดที่ 93.28 ดอลลาร์ต่อบาร์เรลราคาทองคำโคเม็กซ์งวดส่งมอบเดือนเมษายน ลดลง 13.20 ดอลลาร์ ปิดที่ 1,856.20 ดอลลาร์ต่อออนซ์